google/wiki40b huggingface dataset:
वाङ्मीमांसा

लिखित ऐतिहासिक स्रोतों की भाषा का अध्ययन सांस्कृतिक भाषाशास्त्र या वाङ्मीमांसा (वाक् + मीमांसा ; Philology) कहलाता है। यह साहित्यिक आलोचना, इतिहास तथा भाषाविज्ञान का सम्मिलित रूप है।
महिन्द चतुर्थ

महिन्द चतुर्थ १०वीं शताब्दी में अनुराधापुर का शासक था। उसका शासनकाल ९७५ ई से ९९१ ई तक था। उसके ही शासनकाल में सिंहल द्वीप में महाबोधिवंश की रचना हुई थी।  अपने भाई सेन चतुर्थ की मृत्यु के पश्चात वह अनुराधापुर का राजा बना। उसके पश्चात उसका पुत्र सेन षष्ट राजा बना।
उदयशंकर भट्ट

उदयशंकर भट्ट (1898 - 1966) हिंदी के विद्वान सुप्रसिद्ध लेखक व कवि थे।
उदयशंकर भट्ट का जन्म उत्तर प्रदेश के इटावा नगर में अपने ननिहाल में ३ अगस्त सन् 1898 को हुआ था। आपके पूर्वज गुजरात के सिंहपुर से आकर इंदौर नरेश के न्यायाधीश नियुक्त होकर उत्तर प्रदेश के बुलन्द शहर के कर्णदास ग्राम में बस गए थे। घर का वातावरण सुसंस्कारित एवं संस्कृतभाषी था। आपके पिता पं. मेहता फतेहशंकर भट्ट अंग्रेजी पढ़े-लिखे थे, फिर भी वे संस्कृतनिष्ठ थे। उन्होंने ब्रजभाषा में कवित्त, सवैयों की रचना की थी और कभी-कभी काव्यगोष्ठियों में भी वे अपनी रचनाओं का पाठ करते थे। उदयशंकरजी को भी इन्हीं गोष्ठियों से साहित्य-लेखन की प्रेरणा मिली। 
तेरह वर्ष की अवस्था में ही माता और पिता की मृत्यु के पश्चात् अपने पितामह पं. दुर्गाशंकर के संरक्षण में इटावा में रहने लगे। आपने संस्कृत, हिन्दी और अंग्रेजी की शिक्षा इटावा में प्राप्त की और सन् १९२३ में जीविका की खोज में लाहौर चले गए। आपने काशी हिन्दू विश्वविद्यालय से 'बी.ए.', पंजाब से 'शास्त्री' और कलकत्ता से 'काव्यतीर्थ' की परीक्षाएँ उत्तीर्ण कीं। आप लाहौर में सुप्रसिद्ध स्वतंत्रता संग्राम सेनानी लाला लाजपत राय के नेशनल कॉलेज में अध्यापक बने, वहाँ आपने क्रांतिकारी सरदार भगतसिंह, सुखदेव और भगवती चरण वोहरा के अतिरिक्त प्रसिद्ध हिन्दी उपन्यासकार यशपाल को भी पढ़ाया। इसके पश्चात् आप लाहौर के खालसा कॉलेज और सनातन धर्म कॉलेज आदि में अध्यापन करते रहे। 
अध्यापनकाल में ही आपमें नाटक लिखने की रूचि विकसित हुई और सन् १९२१-२२ में आपने 'असहयोग और स्वराज' तथा 'चितरंजनदास' शीर्षक से नाट्य-रचनाएँ लिखीं और उन्हें मंच पर प्रस्तुत भी किया। इसके पूर्व आप ब्रज भाषा में कविताएँ लिखना प्रारम्भ कर चुके थे। तीसरे दशक में आप भारतीय राष्ट्रीय कांग्रेस द्वारा संचालित स्वतंत्रता आंदोलनों में भी सहभागी होते रहे और इस अवधि में सशस्त्र क्रांति की चेष्टा करने वालों से भी आपका संपर्क रहा। सन् १९४७ में भारत-विभाजन के उपरान्त आप लाहौर छोड़कर दिल्ली चले आए और देश को स्वतंत्रता मिलने के पश्चात् आप आकाशवाणी में सलाहकार के रूप में नियुक्त हुए। कुछ वर्षों के उपरान्त
आप आकाशवाणी के नागपुर और जयपुर केन्द्रों में प्रोड्यूसर के पद पर कार्य करते रहे। सेवामुक्त होने पर अपने जीवन के अंतिम दिनों में आप स्वतंत्र रूप से अपने घर पर ही लेखन कार्य करते रहे। २८ फरवरी सन् १९६६ में उनसत्तर वर्ष की आयु में आपका निधन हो गया।

(काव्य)

तक्षशिला , राका , मानसी , विसर्जन, अमृत और विष, इत्यादि, युगदीप, यथार्थ और कल्पना, विजयपथ, अन्तर्दर्शन : तीन चित्र, मुझमें जो शेष है।

नाट्य-साहित्य

विक्रमादित्य , दाहर या सिंधपतन, सगर विजय, कमला , अंतहीन अंत, मुक्तिपथ, शक विजय, नया समाज, पार्वती, विद्रोहिणी अम्बा, विश्वामित्र, मत्स्यगंधा, राधा, अशोक-वन-बन्दिनी, विक्रमोर्वशीय, अश्वत्थामा, गुरु द्रोण का अन्तर्निरीक्षण, नहुष निपात, कालिदास, संत तुलसीदास, एकला चलो रे, क्रांतिकारी, अभिनव एकांकी नाटक, स्त्री का हृदय, आदिम युग, तीन नाटक, धूमशिखा, पर्दे के पीछे, अंधकार और प्रकाश, समस्या का अंत, आज का आदमी, दस हजार एकांकी।

(उपन्यास)

वह जो मैंने देखा, नए मोड़, सागर, लहरें और मनुष्य , लोक-परलोक, शेष-अशेष
नागरिक शास्त्र

तकनीकी तौर पर, नागरिक शास्त्र (Civics) अच्छी नागरिकता का अध्ययन है। दूसरे शब्दों में यह नागरिकता के सैद्धान्तिक, राजनैतिक एवं व्यावहारिक पक्षों का अध्ययन है। इसके अलावा नागरिक शास्त्र में नागरिकों के अधिकारों और कर्तव्यों का अध्ययन भी किया जाता है। कर्तव्य के अंतर्गत किसी राजनैतिक संस्था के सदस्य के रूप में नागरिकों के एक-दूसरे के प्रति कर्तव्य तथा सरकार के प्रति कर्तव्य आते हैं। नागरिक शास्त्र में नागरिक कानूनों और नागरिक संहिता का अध्ययन तथा नागरिकों के भूमिका को दृष्टिगत रखते हुए सरकार का अध्ययन आदि सम्मिलित होते हैं।
इलेर्दा का युद्ध

इलेर्दा का युद्ध (Battle of Ilerda) इटली के इतिहास में बड़े महत्व का था। यह 49 ई.पू. मार्च 9 और जुलाई 2 के बीच लड़ा गया था। इसके नायक प्रजातांत्रिक दल के नेता जूलियस सीज़र और अभिजातवर्ग के नेता पांपेइ थे। सीज़र ने अपने दो महीनों के अभियान में समूचे इटली पर अधिकार कर लिया। फिर भी वह इटली का स्वामी न हो सका क्योंकि पांपेइ की शक्ति ग्रीस आदि पूर्वी देशों में बड़ी थी और वह इटली को मिस्र, सिसिली और सार्दीनिया से जानेवाली रसद काट सकता था, फिर उसकी स्पेनी सेनाएँ इटली और गाल दोनों के लिए भीषण खतरा थीं। अतः सीज़र पहले स्पने की ओर बढ़ा। वहाँ पांपेइ स्वयं तो नहीं था पर उसके शक्तिमान सेनापति अफ्रानियस और पेत्रियस विशाल सेनाओं के साथ संनद्ध थे। इलेर्दा के सिकोरिस नदवर्ती कस्बे में उनकी सेनाएँ पड़ाव डाले जमी थीं। सीज़र ने हमला किया पर उसे मुँह की खानी पड़ी। फिर तो रक्तपात छोड़ चालों की लड़ाई शुरू हुई। दाँवपेंच चलने लगे और अंत में अफ्रानियस की सेनाओं को घेर, उसे जलविहीन कर सीज़र ने संधि करने पर मजबूर किया। चालों और बातों की लड़ाई में इलेर्दा के युद्ध के समान संसार का संभवतः कोई दूसरा युद्ध नहीं। राजनीतिक दृष्टि से भी इसने पांपेइ को यूरोप से काट दिया और उसे एशियाई देशों में शरण लेते हुए अपनी मौत की ओर प्रयाण करना पड़ा।
लाइफबॉय (साबून)

लाइफबॉय इंग्लैंड की कंपनी यूनीलीवर इसका निर्माण करती है। यह उत्पाद इंग्लैंड में 1895 में बना था।
भारत में यह हिंदुस्तान युनिलिवर लिमिटेड नाम से व्यापार करता है और इसके लाभ का 67% हिस्सा सीधे इंग्लैंड में जाता है। यूनीलीवर भारत के साथ साथ ब्राज़ील, अमेरिका आदि में भी यह सामान बेचता है।
नेवादा जंघई गाँव, हंडिया (इलाहाबाद)

भूगोल

उत्तरप्रदेश के जिला प्रयागराज मे राचनपुर बघेडी गांव हड़िया तहसील के प्रतापपुर विकासखंड में आता है।

जनसांख्यिकी

इस गांव की आबादी तकरीबन 2500 के आस पास है यह गांव ब्राह्मण बाहुल्य गांव है।

आदर्श स्थल

रामेश्वर ग्राम सभा के अंतर्गत गांव में हनुमान जी की प्रतिमा और महारानी मावा की स्थापना की गई है जो की मान्यता के अनुसार अलौकिक है जो भी भक्त माता के दर्शन करते है उनकी सारी मनोकामना पूर्ण होती है

शिक्षा

गांव में एक सरकारी माध्यमिक स्कूल और एक प्राइवेट स्कूल है जिसका नाम सरस्वती ज्ञान मंदिर हैं
अवन्तिवर्मन

अवंतिवर्मन् (लगभग ८५५ ई - ८८३) ८८५ से ८८४ तक कश्मीर के राजा थे। वह ललितादित्य के बाद राजा बने।
उनका राज्य एक सुवर्ण काल माना जाता है। अवन्तिपोरा नगर उनके नाम पर है।

परिचय

उत्पल राजकुल का यह पहला राजा जब कश्मीर की गद्दी पर बैठा तब कश्मीर गृहयुद्ध से लहूलुहान हो रहा था और उसपर दरिद्रता की छाया डोल रही थी। करकाटक राजाओं की कमजोरी से गांवों के डायर जमींदार सशक्त हो गए थे और उनके कारण प्रजा तबाह थी। न जीवन की रक्षा हो पाती थी, न धन की। देश की उपज इतनी कम हो गई थी कि अन्न सोने के भाव बिकने लगा था। अवंतिवर्मन् ने देश में शांति स्थापित करने का सफल प्रयत्न किया। डायरों को दबाकर उसने अपने मंत्री सुय्य (सूर्य) की सहायता से देश की आर्थिक स्थिति संभाली, नहरें निकलवाकर सिंचाई का प्रबंध किया और झेलम की धारा बदल दी। एक खिरनी चावल का मूल्य, जो पहले २०० दीनार हुआ करता था, अब ३६ दीनार का हो गया। अवंतिवर्मन् ने अवंतिपुर नाम का नगर बसाया जो वंतपोर के नाम से आज भी मौजूद है। उसने अनेक मंदिर बनवाकर उन्हें देवोत्तर संपत्ति से समृद्ध किया। वह पंडितों का आदर करता था और उसी की संरक्षा में प्रसिद्ध साहित्यकार आलोचक आनंदवर्धन ने अपना 'ध्वन्यालोक' रचा।
शंगानी नदी

शंगानी नदी अफ्रीका महाद्वीप की एक प्रमुख नदी हैं।
२६१९ ईसा पूर्व

२६१९ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २६१९ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
राजवीर शास्त्री

पण्डित राजवीर शास्त्री (४ अप्रैल १९३७ -- ) संस्कृत के विद्वान, अध्यापक, साहित्यकार तथा आर्यसमाज के कार्यकर्ता थे। मनुस्मृति में किए गये प्रक्षेपों पर अनुसन्धान करके उन्होने 'विशुद्ध मनुस्मृति' नामक ग्रन्थ सम्पादित किया। आप 'दयाननद-सन्देश' पत्र का अनेक वर्षों तक अवैतनिक सम्पादक रहे।

जीवन परिचय

पण्डित राजवीर शास्त्री का जन्म गाजियाबाद के फैजलगढ़ में हुआ था। उनके पिता का नाम शिवचरणदास था। ग्राम में पराथमिक शिक्षा के पश्चात आपका आचार्य-पर्यन्त अध्ययन गुरुकुल झझर में हुआ। पंजाब विश्वविद्यालय चंडीगढ़ से विशारद, शास्त्री, आचार्य की परीक्षा उत्तीर्ण कीं। मेरठ विश्वविद्यालय से मध्यमा (संस्कृत) की परीक्षा उत्तीर्ण की।
कछ समय तक गुरुकुल जजर में अध्यापक के रूप में अध्यापन करने के पश्चात दिल्ली-प्रशासन के अधीन, सन १९९८ तक संस्कृत-अध्यापन कार्य किया। सेवा कार्य में रहते हुए व्यक्तिगत रूप में विद्यार्थियों को व्याकरण-महाभाष्य आदि का अध्यापन किया।
कन्या गुरुकुल नरेला तथा गुरुकुल गौतमनगर (दिलली) में व्याकरण आदि का अध्यापन करते रहे। इसके अतिरिक्त विभिन्न समाजों, संस्थाओं में वैदिक सिद्धान्तों का व्याख्यानों व लेखन के माधयम से प्रचार किया। आर्ष-साहित्य-प्रचार ट्रस्ट दिल्ली के ग्रन्थ लेखन, सम्पादन व संशोधन के कार्यों में आपका विशेष सहयोग पराप्त होता रहा है, जिसके फलस्वरूप अनेक महत्वपूर्ण ग्रन्थ परकाश में आ सके हैं।

ग्रन्थ रचना

आपके लिखे ह परमख गरनथ हैं-
दयानन्द वैदिक कोष, योगदर्शन व्यासभाष्य, उपनिषदभाष्य (ईश, केन, कठ), विशौद्ध मनुस्मृति, षड्दर्शन-पदानुक्रमणिका आदि।
आपने वेदार्थ कल्पद्रुम, संस्कारभास्कर, योगमीमांसा, उपदेश मंजरी, आर्याभिविनय, अष्टाध्यायी भाष्य (चतुर्थ अध्याय), दयाननद सन्देश के अनेक विशेषांक आदि का कुशलता से सम्प्पादन किया है। आप आर्ष-साहित्य-प्रचार ट्रस्ट के प्रधान भी रहे।

सम्मान

आपके लेखनकार्यों की उतकृष्टता के कारण आर्य समाज सान्ताक्रुज मुम्बई ने वेद-वेदांग पुरस्कार से सम्मानित किया। इसी परकार आर्यप्रतिनिधि सभा गाजियाबाद, सार्वदेशिक आर्य परतिनिधि सभा दिल्ली, आर्ययसमाज नयाबांस दिल्ली, विक्रमप्रतिष्ठान अमेरिका, संस्कृत-अकादमी दिल्ली आदि ने सम्मानित किया।
स्नायु व्यायाम

स्नायु व्यायाम या न्युरोबिक्स (Neurobics) मानसिक व्यायामों को कहते हैं जिनके करने से मस्तिष्क की क्षमता बढ़ने का दावा किया जाता है। इन व्यायामों का वर्णन लारेंस काट्ज ( Lawrence Katz) और मैनिंग रुबिन ने अपनी पुस्तक 'कीप योर ब्रेन अलाइव' में किया है किन्तु इनके सत्य या गलत होने की जाँच अभी तक नहीं की जा सकी है। 'न्यूरोबिक्स' शब्द लारेंस काट्ज द्वारा १९९९ में उछाला गया था। 
ऐसा माना जाता है कि ऐसी मानसिक क्रियायें, जिनके करने के आप आदी नहीं हैं, को करने से मस्तिष्क में नये न्यूरॉन और डेन्ट्राइट (dendrites) विकसित करने में मदद मिलती है। इसका कारण यह है कि कार्यों को एक ही तरह से करने से वे क्रियाएँ अधिकांशतः बिना सोचे-समझे हो जातीं हैं जिससे मस्तिष्क को बहुत कम काम करना पड़ता है। किन्तु स्नायु व्यायाम की विधि को अपनाने से दिमाग का व्यायाम होता है।
आक्रामी विमान

आक्रामी विमान (attack aircraft या strike aircraft या attack bomber) उस सैनिक विमान को कहते हैं जिसका मुख्य काम बमवर्षकों की अपेक्षा अधिक परिशुद्धता (precision) से हवा से मार करना होता है। इस कारण ये विमान निम्न ऊँचाई के वायु सुरक्षा हथियारों से बचने के लिये उपयुक्त साधनों से युक्त होते हैं।
राधिका झा

प्रारंभिक जीवन

राधिका झा 1970 में नई दिल्ली में पैदा हुई थी और मुंबई में पली बढ़ी थी।  राधिका 6 साल तक टोक्यो में रहीं और जापानी संस्कृति के सभी पहलुओं में अच्छी तरह से डूब गईं।  वह फिर बीजिंग चली गई और अब वह अपने राजदूत पति और दो बच्चों के साथ एथेंस में स्थित है।

कैरियर और शिक्षा

राधिक  झा ने एमहर्स्ट कॉलेज में नृविज्ञान का अध्ययन किया, शिकागो विश्वविद्यालय में राजनीति विज्ञान में मास्टर्स किया और एक विनिमय छात्र के रूप में पेरिस में रहती थी।   झा एक प्रशिक्षित ओडिसी नर्तक भी हैं।  
झा ने एक पत्रकार के रूप में अपने करियर की शुरुआत की और संस्कृति, पर्यावरण और अर्थव्यवस्था पर हिंदुस्तान टाइम्स और बिजनेस वर्ल्ड लेखन के लिए काम किया।  उन्होंने राजीव गांधी फाउंडेशन के लिए भी काम किया, जहां उन्होंने भारत के विभिन्न हिस्सों में आतंकवाद के पीड़ितों के बच्चों की शिक्षा के लिए बातचीत परियोजना शुरू की।  
स्मेल 1999 में प्रकाशित उनका पहला उपन्यास था।
सोडियम फ्लोराइड

सोडियम फ्लोराइड एक अकार्बनिक यौगिक है।
डोकलाम

डोकलाम एक पठार है जो दोनों भूटान और चीन अपने क्षेत्र मानते हैं। डोकलाम भूटान के हा घाटी, भारत के पूर्व सिक्किम जिला, और चीन के यदोंग काउंटी के बीच में है। इन्द्रस्त्रा ग्लोबल में प्रकाशित नवीनतम लेख के अनुसार, चल रहे संघर्ष के दौरान, चीन भारत के विरूद्ध अपने अंतर्राष्ट्रीय मीडिया नेटवर्क का उपयोग जानबूझकर विभिन्न आधार-आधारित तथ्यों को छिपाने की कोशिश कर रहा है।

डोकलाम विवाद 2017

समस्या 18 जून 2017 में शुरू होइ थी जब लगभग 270 से 300 भारतीय सैनिक बुलडोज़र्स के साथ भारत-चीन सीमा को पर करके चीन के सड़क निर्माण को रोक लिया। भारत का ये कहना था के ये जगह विवादित थी भूटान और चीन के बीच में और यहाँ सड़क नहीं बन सकता। इससे दोनों देशों के बीच एक सैन्य गतिरोध की शुरुआत हुई। 28 अगस्त में, 2017 ब्रिक्स शिखर सम्मेलन के कुछ दिनों पहले, दोनों देश भारत और चीन ने सहमत हुए कि वे अपनी सेना वापस ले लेंगे डोकलाम से, हालांकि वापसी का स्तर दोनों देशों के बीच विवादित है।
डोकलाम विवाद 2017 के कुछ हफ्ते बाद, चीन ने 500 सैनिकों के साथ फिर से सड़क निर्माण शुरू कर दिया है।
त्वरक भौतिकी

त्वरक भौतिकी (Accelerator physics), अनुप्रयुक्त भौतिकी की एक शाखा है जिसका सम्बन्ध कण त्वरकों के डिजाइन, निर्माण एवं प्रचालन से है। त्वरक भौतिकी को आपेक्षिकीय आवेशित कणों (relativistic charged particle) के पुंज की गति का अध्ययन करने वाला , गति बदलने, तथा उनका प्रेक्षण करने वाला भौतिकी कह सकते हैं। गति बदलने के अन्तर्गत त्वरण (वेग बढ़ाना), गति की दिशा बदलना, फोकस करना आदि आते हैं।
थौंकन्हे (पत्रिका)

थौंकन्हे नेपाल में छपने वाली नेपालभाषा की एक पत्रिका है। इसका प्रकाशन २१ मई १९५१ को आरम्भ हुआ। हालांकि कोलकाता, भारत से १९२५ में 'बुद्ध धर्म व नॆपाल भाषा' नामक नेपालभाषाई पत्रिका छपनी शुरु हो गई थी, थौंकन्हे नेपाल में प्रकाशित होने वाली पहली नेपालभाषाई पत्रिका मानी जाती है। बीच में यह १९५७ से लेकर १९९२ के लम्बे अरसे के लिये प्रकाशित होनी बंद हो गई थी लेकिन १९९२ में इसकी छपाई फिर से आरम्भ हो गई।
शाब्दिक इकाई

शाब्दिक इकाई (lexical item या lexical unit) किसी भाषा का एक शब्द, शब्द का अंश या शब्दों की शृंख्ला होती है जो उस भाषा के शब्दसंग्रह (lexicon) का मूल तत्व होती है। उदाहरण के लिये "बिल्ली," "बस अड्डा," "जाने-अनजाने में," "चलते-चलते," "सूई की नोक पर" और "गाड़ी" सभी शाब्दिक इकाईयाँ हैं। शब्दिम (lexeme) की तरह हर शाब्दिक इकाई भी केवल एक अर्थ प्रदान करती है, लेकिन जहाँ शब्दिम एक शब्द या शब्द का अंश ही जो सकते हैं, वहाँ शाब्दिक इकाईयाँ कई शब्दों की भी बदी हो सकती हैं। भाषा अनुवाद में शाब्दिक इकाईयाँ ही भाषा-प्रयोग के वह प्राकृतिक अंश होते हैं जिन्हें अनुवादित करा जाता है।
आचार्य देवव्रत

व्यवसाय

आप अभी तक हरियाणा में एक गुरुकुल में प्रधानाचार्य थे।

समाजसेवा

आर्य समाज प्रचारक
तारिम द्रोणी/आलेख

तारिम द्रोणी या तारिम बेसिन मध्य एशिया में स्थित एक विशाल बंद जलसंभर इलाका है जिसका क्षेत्रफल ९०६,५०० वर्ग किमी है (यानि सम्पूर्ण भारत का लगभग एक-चौथाई क्षेत्रफल)। वर्तमान राजनैतिक व्यवस्था में तारिम द्रोणी चीनी जनवादी गणराज्य द्वारा नियंत्रित श़िंजियांग उइग़ुर स्वराजित प्रदेश नाम के राज्य में स्थित है। तारिम द्रोणी की उत्तरी सीमा तियाँ शान पर्वत श्रंखला है और दक्षिणी सीमा कुनलुन पर्वत श्रंखला है। कुनलुन पर्वत श्रंखला तारिम द्रोणी के इलाक़े को दक्षिण में स्थित तिब्बत के पठार से विभाजित करती है। द्रोणी या जलसंभर उस भौगोलिक क्षेत्र को कहते हैं जहाँ वर्षा अथवा पिघलती बर्फ़ का पानी नदियों, नेहरों और नालों से बह कर एक ही स्थान पर एकत्रित हो जाता है। भारत में यमुना का जलसंभर वह क्षेत्र है जहाँ यमुना नदी में विलय हो जाने वाले सारे नदी नाले फैले हुए है और जिसके अंत से केवल यमुना नदी ही निकास करती है। बंद जलसंभर ऐसा जलसंभर होता है जिसमें वर्षा अथवा पिघलती बर्फ़ का पानी एकत्रित हो कर किसी नदी के ज़रिये समुद्र या महासागर में बहने की बजाय किसी सरोवर, दलदली क्षेत्र या शुष्क क्षेत्र में जाकर वहीँ रुक जाता है। अंग्रेज़ी में "द्रोणी" को "बेसिन" (basin), "जलसंभर" को "वॉटरशॅड" (watershed) या "कैचमेंट" (catchment) और बंद जलसंभर को "एनडोरहेइक बेसिन" (endorheic basin) कहा जाता है। तारिम द्रोणी का अधिकतर क्षेत्र रेगिस्तानी है और हलकी आबादी वाला है। यहाँ ज़्यादातर लोग उइग़ुर और अन्य तुर्की जातियों के हैं। इस क्षेत्र का उत्तर भारत और पाकिस्तान के साथ गहरा ऐतिहासिक और आनुवंशिकी (यानि जॅनॅटिक) सम्बन्ध है। यहाँ पर पाई गई लगभग सारी प्राचीन लिखाई खरोष्ठी लिपि में है, बोले जाने वाली प्राचीन भाषाएँ तुषारी भाषाएँ थीं जो भाषावैज्ञानिक दृष्टि से हिन्द-आर्य भाषाओं की बहनें मानी जाती हैं और जितने भी प्राचीन शव मिले हैं उनमें हर पुरुष का आनुवंशिकी पितृवंश समूह आर१ए१ए है जो उत्तर भारत के ३०-५०% पुरुषों में भी पाया जाता है, लेकिन पूर्वी एशिया की चीनी, जापानी और कोरियाई आबादियों में और पश्चिमी एशिया की अरब आबादियों में लगभग अनुपस्थित है।

इतिहास

इतिहासकारों का मानना है के, क्योंकि तारिम द्रोणी बेहद शुष्क क्षेत्र है और चारों तरफ से ऊंचे पहाड़ों के घिरा हुआ है, यह शायद एशिया का अंतिम इलाक़ा था जहाँ मनुष्यों का वास हुआ। वहाँ बसने से पहले यह आवश्यक था के मानव सभ्यता में पानी के रख-रखाव और एक स्थान से दुसरे स्थान तक यातायात की तकनीके विकसित हों। तारिम के क्षेत्र में स्थित शियाओहे समाधिक्षेत्र में कई प्राचीन शव मिले हैं जो इस इलाक़े की शदीद शुष्कता के कारण मम्मी बन चुके हैं और इसलिए साबुत हैं। इन शरीरों के डी॰एन॰ए॰ की जाँच करने पर पता चला है के कांस्य युग से ही यहाँ पर बसने वाले प्राचीन लोग पश्चिमी और पूर्वी यूरेशिया की जातियों का मिश्रण थे। यहाँ के लोग मातृवंश की ओर से ज़्यादातर पूर्वी यूरेशिया के मातृवंश समूह सी (यानि हैपलोग्रुप C) के थे, लेकिन इनमें कुछ-कुछ मातृवंश समूह एच (हैपलोग्रुप H) और मातृवंश समूह के (हैपलोग्रुप K) से भी थे। पितृवंश की ओर से यहाँ के सभी पुरुष पितृवंश समूह आर१ए१ए (हैपलोग्रुप R1a1a) के पाए गएँ हैं, जो कि उत्तर भारत में आम है। माना जाता है के पश्चिम और पूर्व की यूरेशियाई जातियों का यह मिश्रण तारिम में नहीं बल्कि दक्षिण साइबेरिया में हुआ और वहाँ से यह मिश्रित जाती तारिम में जा बसी। तारिम में हिंद-आर्य भाषाओँ से पारिवारिक सम्बन्ध रखने वाली तुषारी भाषाएँ बोली जातीं थीं।
मोहम्मद अली रजाई

मुहम्मद अली रजाई (फ़ारसी: محمدعلی رجایی; जन्म: १५ जून १९३३; देहांत: ३० अगस्त १९८१) ईरान के दूसरे राष्ट्रपति थे जिन्होनें २ से ३० अगस्त तक राष्ट्रपति के ओहदे पर काम किया। इस से पहले वे अबोल-हसन बनि-सद्र के नीचे प्रधान मंत्री रह चुके थे। ३० अगस्त १९८१ को उनपर एक जानलेवा हमला हुआ जिसमें वे और उनके प्रधान मंत्री मुहम्मद-जवाद बाहोनर दोनों मारे गए। जून १९८१ में बनिसद्र को राष्ट्रपति-पद से बेदख़ल कर दिया गया था जिस से देशभर में रोष फैला। इस माहौल में मोजाहेदीन-ए-ख़ल्क़ नामक संगठन (जो ईरान की वर्तमान इस्लामी सरकार को हटाकर मार्क्सवाद लाना चाहता है) ने अपने हज़ारों समर्थकों के साथ एक विद्रोह आयोजित किया। कम-से-कम १०० राजनैतिक नेता इस विद्रोह में मारे गए, जिनमें रजाई शामिल थे।
सेन्ट जोन्स, अण्टीगुआ और बारबूडा

इतिहास

द्वीपों को पहली बार 1632 में उपनिवेशित करने के बाद से सेंट जॉन, अण्टीगुआ और बारबूडा का प्रशासनिक केंद्र रहा है, और जब 1981 में राष्ट्र ने स्वायत्ता हासिल की तो यह सरकार की प्रशानिक केन्द्र बन गई।

अर्थव्यवस्था

सेंट जॉन्स लेसर एंटील्स में सबसे विकसित और विश्वव्यापी नगर पालिकाओं में से एक है। शहर अपने शॉपिंग मॉल के साथ-साथ पूरे शहर में वस्त्रों के लिए प्रसिद्ध है, चित्रकार आभूषण और हाउट-कॉटर कपड़ों की बिक्री होती है। यहां स्वतंत्र, स्थानीय रूप से संचालित कई फैशन प्रतिष्ठान भी हैं।
सेंट जॉन, द्वीप पर आने वाले क्रूज जहाजों के पर्यटकों के लिये रिसॉर्ट्स बनाये गये है जो हर्टेज क्वे और रेडक्लिफ क्वे में स्थित बंदरगाह में में आते हैं।
शहर में निवेश बैंकिंग उद्योग की मजबूत उपस्थिति है। प्रमुख विश्व वित्तीय संस्थानों के सेंट जॉन्स में कार्यालय हैं।
शहर के दक्षिण-पश्चिम किनारे पर एक बाजार है जहां ताजा उपज, मीट और ताजा मछली प्रतिदिन बेची जाती है।

जनसांख्यिकी

सेंट जॉन्स की अधिकांश जनसंख्या अण्टीगुआ के बाकी हिस्सों को दर्शाती है: ब्रिटिश और पुर्तगाली समेत यूरोपीय अल्पसंख्यक के साथ अफ्रीकी और मिश्रित यूरोपीय-अफ्रीकी वंश के लोग रहते है।
शब-ए-बारात

शब-ए-बारात दो शब्दों, शब और बारात से मिलकर बना है, जहाँ शब का अर्थ रात होता है वहीं बारात का मतलब बरी होना होता है। इस्लामी कैलेंडर के अनुसार यह रात साल में एक बार शाबान महीने की 14 तारीख को सूर्यास्त के बाद शुरू होती है। मुसलमानों के लिए यह रात बेहद फज़ीलत (महिमा) की रात मानीजाती है, इस दिन विश्व के सारे मुसलमान अल्लाह की इबादत करते हैं। वे दुआएं मांगते हैं और अपने गुनाहों की तौबा करते हैं।

विवरण

यह अरब में लैलतुल बराह या लैलतुन निसफे मीन शाबान के नाम से जाना जाता है। यह शब-ए-बारात के नाम से भारत, पाकिस्तान, बांग्लादेश, ईरान, अफ़ग़ानिस्तान और नेपाल में जाना जाता है।
माउंट किनीया राष्ट्रीय उद्यान

माउंट किनीया राष्ट्रीय उद्यान केन्या मे स्थित एक विश्व धरोहर स्थल है। इस स्थल को यह दर्जा सन १९९७ मे मिला।
उत्तराखण्ड के लोग

उत्तराखण्ड के लोग उत्तराखण्ड के मूल निवासियों को कहते हैं। उत्तराखण्ड के मूल निवासियों को कुमाऊँनी या गढ़वाली कहा जाता है जो प्रदेश के दो मण्डलों कुमाऊँ और गढ़वाल में रहते हैं। एक अन्य श्रेणी हैं गुज्जर, जो एक प्रकार के चरवाहे हैं और दक्षिणपश्चिमी तराई क्षेत्र में रहते हैं।
मध्य पहाड़ी की दो बोलियाँ कुमाऊँनी और गढ़वाली, क्रमशः कुमाऊँ और गढ़वाल में बोली जाती हैं। जौनसारी और भोटिया दो अन्य बोलियाँ, जनजाति समुदायों द्वारा क्रमशः पश्चिम और उत्तर में बोली जाती हैं। लेकिन हिन्दी पूरे प्रदेश में बोली और समझी जाती है और नगरीय जनसंख्या अधिकतर हिन्दी ही बोलती है।
शेष भारत के समान ही उत्तराखण्ड में हिन्दू बहुमत में हैं और कुल जनसंख्या का ८५% हैं, इसके बाद मुसलमान १२%, सिख २.५% और अन्य धर्मावलम्बी ०.५% हैं।
विद्यालय अनुशासन

छात्रों द्वारा विद्यालय में होने वाली शैक्षिक गतिविधि में रूकावट करने या पूर्व निर्धारित नियमों के तोड़ने पर शिक्षकों द्वारा जो कार्यवाही की जाती है उसे अनुशासन (discipline) कहते हैं।
२००१ ईसा पूर्व

२००१ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २००१ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
अभिधर्मकोश

आचार्य असंग के छोटे भाई आचार्य वसुबंधु ने अपने जीवन के प्रथम भाग में सर्वास्तिवाद सिद्धांत के अनुसार कारिकाबद्ध अभिधर्मकोश ग्रंथ की रचना की। यह इतना प्रसिद्ध और लोकप्रिय हुआ कि कवि बाण ने लिखा है कि तोते-मैने भी अभिधर्मकोश के श्लोकों का उच्चारण करते थे। अपने सिद्धांत का प्रतिपादन करते हुए आचार्य ने यथास्थान अन्य दर्शनों की समीक्षा भी की है। ग्रंथ पर आचार्य ने स्वयं एक विस्तृत भाष्य की भी रचना की, जिसपर कई टीकाएँ लिखी गई। प्रसिद्ध यात्री विद्वान्‌ हुएन्सांग ने चीनी भाषा में इसका अनुवाद किया था जो आज भी प्राप्त है।
लाक्षागृह

परिचय

लाक्षागृह एक भवन था जिसे दुर्योधन ने पांडवों के विरुद्ध एक षड्यंत्र के तहत उनके ठहरने के लिए बनाया था। इसे लाख से निर्मित किया गया था ताकि पांडव जब इस घर में रहने आएं तो चुपके से इसमें आग लगा कर उन्हें मारा जा सके। यह वार्णावत (वर्तमान बरनावा) नामक स्थान में बनाया गया था। पर पांडवों को यह बात पता चल गई थी। वे सकुशल इस भवन से बच निकले थे।
लाक्षागृह के भस्म होने का समाचार जब हस्तिनापुर पहुँचा तो पाण्डवों को मरा समझ कर वहाँ की प्रजा अत्यन्त दुःखी हुई। दुर्योधन और धृतराष्ट्र सहित सभी कौरवों ने भी शोक मनाने का दिखावा किया और अन्त में उन्होंने पाण्डवों की अन्त्येष्टि करवा दी।
ज़िम्बाब्वे क्रिकेट टीम के अफ़्ग़ानिस्तान दौरे

वनडे सीरीज

साल 2014 से अब तक 24 मैचों की 6 (उसमें विश्व कप, ट्रॉफी, इतर) सीरीज हुई हैं। उसमें अफ़ग़ानिस्तान ने 4 सीरीज जीते हैं।

टी20ई सीरीज

साल 2015 से अब तक 7 मैचों की 4 (उसमें विश्व कप) सीरीज हुई हैं। उसमें अफ़ग़ानिस्तान ने 3 सीरीज जीते हैं।
हंसी तो फंसी

कथानक

निखिल (सिद्धार्थ मल्होत्रा) एक मस्तमौला व्यापारी है जो एक सिद्धांतवादी पुलिस अफ़सर एसबी भारद्वाज (शरत सक्सेना) का बेटा है। वो करिश्मा (अदा शर्मा) से प्यार करता है और दोनों शादी करने का फ़ैसला कर लेते हैं। निखिल एक ऐसा लड़का है जिसका विश्वास है कि जब एक लड़की से वादा किया जाता है तो उसके बाद इधर-उधर नहीं भटकना चाहिए। करिश्मा निखिल को विवाह से पहले ५ करोड़ रुपये इकट्ठा करने को कहती है। विवाह ७ दिन बाद है और इसी समय में निखिल करिश्मा की छोटी बहन मीता (परिणीति चोपड़ा) से मिलता है। मीता, कई साल पहले अपनी आगे की शिक्षा के खर्चे पूरे करने के लिए घर से गहने चुराकर भाग जाती है। करिश्मा, निखिल से मीता का ध्यान रखने को कहती है ताकि उसके परिवार वालों को मीता की मौजूदगी का पता ना चल सके। निखिल पाता है कि मीता ड्रग्स की बुरी लत का शिकार हो चुकी है और वो उसे इससे बाहर निकालने की ठान लेता है। इस बीच निखिल और मीता एक दूसरे के क़रीब आ जाते हैं।

टिकट खिड़की

बॉक्स ऑफ़िस इण्डिया के अनुसार, हंसी तो फंसी ने देश के बड़े सिनेमाघरों में यथोचित प्रदर्शन किया है। मेरे ख्याल से